Владислав Ходасевич
Вечерта ледено-пролетна…

Превод от руски: Красимир Симеонов, —

chitanka.info

Вечерта ледено-пролетна

застина с безнадежден лик.

Припламна тихичко хвойната

с игличките си за миг.

Насипите, релсите, траверсите,

криволиците на железния път…

И аз — просветлен и горестен –

не мисля вече за Господ.

На моста усмихнат изгрявам.

Мечтая за свидното старо.

Влакът гърмящ приближава

да ме обвие с вятър и пара.

21–22 май 1907, Лидино

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.